SAMTEL วิ่งแรง 28% จ่อรับอานิสงส์ “เมตาเวิร์ส”   
SAMTEL วิ่งแรง 28% หนึ่งหุ้นในธุรกิจวางโครงข่าย รับอานิสงส์ “เมตาเวิร์ส” ในกลุ่มโครงสร้างพื้นฐาน
24 ม.ค. 2565

ผู้สื่อข่าวรายงานว่า วันนี้ 24 ม.ค. 2565 ราคาหุ้น บริษัท สามารถเทลคอม จำกัด (มหาชน) หรือ SAMTEL ณ เวลา 12:01 น. อยู่ที่ระดับ 7.85 บาท บวกไป 1.70 บาท หรือขึ้นไป 27.64% โดยทำจุดสูงสุดที่ระดับ 7.95 บาท และทำจุดต่ำสุดที่ระดับ 6.20บาท ด้วยมูลค่าการซื้อขาย 123.81 ล้านบาท

ด้าน บล.โนมูระ พัฒนสิน ยังระบุในบทวิเคราะห์ว่า SAMTEL เป็นหนึ่งในหุ้นที่จะได้รับประโยชน์จากเมตาเวิร์สในกลุ่มโครงสร้างพื้นฐาน (Upstream) คือธุรกิจวางโครงข่าย ออกแบบ Platform วางระบบ Cyber Security
อนึ่งบริษัทดำเนินธุรกิจ 5 สายหลัก คือสายธุรกิจ ICT Solution and Service, สายธุรกิจ Digital, สายธุรกิจ Call Center, สายธุรกิจ Utilities and Transportations และสายธุรกิจ Technology Related Services